تایجۆدای گۆگۆریۆ
پاشا "تایجۆدای"ی گۆگۆریۆ (بە هانگۆل: 태조(대)왕، 국조왕؛ بە ھانجا: 太祖(大)王، 國祖王)، لە دایکبووی ساڵی (٤٧ز بۆ ١٦٥ز - ١١٨ ساڵ ژیاوە). وە ماوەی فەرمانڕەواییەکەی لە نێوان ساڵانی (٥٣ز بۆ ١٤٦ز بوو (٩٣ ساڵ فەرمانڕەوایی)). شەشەم فەرمانڕەوای گۆگۆریۆـبوو، لە باشووری سێ شانشینەکەی کۆریا. هەندێک جار بە (پاشا کوکجۆ) بانگئەکرا.

پوختە 
تایجۆ نەوەی دووەم پاشای گۆگۆریۆ، یوریـبوو، وە کوڕی کو جاییسا - (재사, 再思) بوو، جاییسا سەرۆکی نەتەوەی (کو) بوو لە (کێروو)، یەکێک بوو لە پێنج خانەوادە بەهێزەکەی دادگای شاهانە. دایکیشی خەڵکی بویۆـبوو.

مردن 
لە ٩٤ـەمین ساڵی دەرمانڕەواییدا، برا بچووکی تایجۆ، سوسیۆنگ تەختی پاشایەتی لێ برد بۆ ئەوەی خۆی ببێتە پاشا چادای. هەرچەندە هیچ ڕاستییەکی زیاتر نەدۆزرایەوە لە سامگووک ساگی، بەڵام لە سامگووک یوسا ئەڵێت چادای زوو فەرمانی کرد بە کوشتنی هەردوو کوڕەکەی پاشا تایجۆ، دوای ئەمیش، سیندای بوو بە پاشا.

بەپێی (سامگووک ساگی) و (سامگووک یوسا) تایجۆ لەتەمەنی ١١٨ ساڵیدا مردووە، دوای ٩٣ ساڵەی فەرمانڕەواییەکەی، ئەمەش وایکرد کە ببێتە تەمەندرێژترین پاشا لە مێژووی کۆریا، هەروەها دووەمیان لە جیهاندا.

سەرچاوە 
ویکیپیدیای ئینگلیزی؛ Taejodae of Goguryeo

کۆریا
ئاسیا
نیمچەدوورگەی کۆریا
سێ شانشینەکەی کۆریا
پاشاکانی گۆگۆریۆ

مردووانی ١٦٥
خەڵکی کۆری لە سەدەی یەکەم
فەرمانڕەواکانی سەدەی ١ەم لە ئاسیا
خەڵکی کۆری لە سەدەی دووەم
فەرمانڕەواکانی سەدەی ٢ەم لە ئاسیا
فەرمانڕەواکانی گۆگۆریۆ